**Izziņa par atzinumos sniegtajiem iebildumiem par**

 **noteikumu projektu “Grozījumi Ministru kabineta**

**2012. gada 7. februāra noteikumos Nr. 98**

**“Noteikumi par meža apsaimniekošanu iežogotā meža platībā, kas izveidota dzīvnieku turēšanai nebrīvē””**

 **(VSS-568)**

**Informācija par starpministriju (starpinstitūciju) sanāksmi vai elektronisko saskaņošanu**

Datums Saskaņošana 23.09.–29.09.2020.

 29.10.–04.11.2020.

Saskaņošanas dalībnieki Tieslietu ministrija, Finanšu ministrija, Vides aizsardzības un reģionālās attīstības ministrija, AS “Latvijas valsts meži”

Saskaņošanas dalībnieki izskatīja šādu ministriju

(citu institūciju) iebildumus Tieslietu ministrija, Vides aizsardzības un reģionālās attīstības ministrija, AS “Latvijas valsts meži”

Uz sanāksmi vai kuras nav atbildējušas uz

uzaicinājumu piedalīties elektroniskajā saskaņošanā nav

**Jautājums, par kuru saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Skat noteikumu projektu | **Tieslietu ministrija 20.07.2020.** Saskaņā ar Valsts prezidenta 2012. gada 12. decembra rīkojumu Nr. 7 "Par priekšlikumu izstrādi likumu grozījumu skaita un apjoma samazināšanai" un informatīvo ziņojumu "Priekšlikumi ārējo normatīvo aktu grozījumu skaita samazināšanai" nepieciešams mazināt tiesiskā regulējuma pārmērīgu jaunradi skaitā un apjomā. Ministru kabineta 2014. gada 26. augusta sēdes protokollēmuma Nr. 45 45.§ 12.7. apakšpunktā noteikts, ka atbildīgā ministrija normatīvā akta projektu izstrādā, pēc iespējas izvairoties no vienu jomu regulējošā tiesiskā regulējuma sadrumstalotības; nepieciešamības gadījumā spēkā esošo normatīvo aktu papildina ar pilnvarojumam atbilstošu regulējumu. Ņemot vērā minēto, lūdzam izvērtēt nepieciešamību projektu apvienot ar Ministru kabineta 2011. gada 4. janvāra noteikumiem Nr. 4 "Dzīvnieku izcelsmes produktu ieguvei vai sugas selekcijai izmantojamo savvaļas sugu dzīvnieku turēšanas kārtība iežogotās platībās un prasības šādu platību ierīkošanai", tādējādi visus jautājumus par dzīvnieku turēšanu iežogotās platības nosakot vienuviet.Vēršam uzmanību, ka arī Ministru kabineta 2012. gada 7. februāra noteikumu Nr. 98 "Noteikumi par meža apsaimniekošanu iežogotā meža platībā, kas izveidota dzīvnieku turēšanai nebrīvē" 2. punkts paredz, ka noteikumi attiecas uz iežogotām meža platībām, kas izveidotas atbilstoši normatīvajiem aktiem par dzīvnieku izcelsmes produktu ieguvei vai sugas selekcijai izmantojamo savvaļas sugu dzīvnieku turēšanas kārtību iežogotās platībās, kā arī šādu platību ierīkošanu. | **Saskaņots 29.09.2020.**Ministru kabineta 2011.gada 4.janvāra noteikumi Nr.4 “Dzīvnieku izcelsmes produktu ieguvei vai sugas selekcijai izmantojamo savvaļas sugu dzīvnieku turēšanas kartība iežogotās platībās un prasības šādu platību ierīkošanai” (turpmāk – noteikumi Nr.4) izdoti, pamatojoties uz Dzīvnieku aizsardzības likuma 10.panta 10 punktu. Noteikumi Nr.4 nosaka kārtību, kādā savvaļas dzīvnieki turami iežogotās platībās, un prasības šādu platību ierīkošanai. Noteikumi attiecas uz dzīvniekiem un putniem. Noteikumi Nr.4 paredz, ka platība, kurā tiks turēti savvaļas dzīvnieki, iedalāma audzēšanas zonās ar sugai atbilstošu maksimālo dzīvnieku skaitu, lai platībās dzīvniekiem veidotu savvaļai līdzīgus dzīves apstākļus un tās nepārblīvētu ar dzīvniekiem. Noteikumi Nr.4 paredz dzīvnieku pārvietošanas un izmitināšanas nosacījumus, kā arī nosacījumus, kas jāievēro mazuļu dzimšanas periodā, dzīvnieku nogalināšanas nosacījumus vai medības. Šo noteikumu mērķis ir nodrošināt dzīvnieku labturību.Ministru kabineta 2012.gada 7.februāra noteikumi Nr.98 “Noteikumi par meža apsaimniekošanu iežogotā meža platībā, kas izveidota dzīvnieku turēšanai nebrīvē” (turpmāk – noteikumi Nr.98) izdoti, pamatojoties uz Meža likuma 16.panta ceturto daļu, un nosaka meža apsaimniekošanas prasības iežogotās platībās. Lai iežogotās meža platībās dzīvnieku turēšanai nebrīvē saglabātu meža ekosistēmu un nodrošinātu meža apsaimniekošanu atbilstoši normatīvo aktu prasībām, noteikumos Nr.98 ir noteikti atšķirīgi mežaudžu kopšanas nosacījumi, kas mazinātu dzīvnieku bojājumus un to ietekmi uz mežaudžu turpmāko attīstības gaitu, atšķirīga kārtība un prasības meža atjaunošanai, atšķirīgi koku ciršanas nosacījumi galvenajā, rekonstruktīvajā un kopšanas cirtē, kā arī ietverti nosacījumi par meža apsaimniekošanas kārtību, pēc tam kad dzīvnieku turēšana iežogotā platībā tiks pārtraukta. Šo noteikumu mērķis ir saglabāt meža ekosistēmu.Noteikumu Nr.4 normas paredzētas, lai savvaļas sugu dzīvnieki tiktu turēti atbilstoši vispārpieņemtai dzīvnieku labturībai. Savukārt noteikumu Nr. 98 normas paredzētas, lai apsaimniekotu mežu un saglabātu meža ekosistēmu. Lai gan abi noteikumi ir par nebrīvē turētiem savvaļas sugu dzīvniekiem, tomēr šo noteikumu jomas ir atšķirīgas, tādēļ uzskatām, ka noteikumu apvienošana nav lietderīga. Šiem noteikumiem pārsvarā ir atšķirīgs lietotāju loks, jo dzīvnieku turētāji ne vienmēr ir mežu īpašnieki, tāpēc cilvēkam būs vieglāk orientēties prasībās, ja regulējums paliek dalīts. Tieši iepriekšminēto apsvērumu dēļ pēc Ministru kabineta 2003.gada 15.aprīļa noteikumu Nr.180 “Dzīvnieku izcelsmes produktu ieguvei vai sugas selekcijai izmantojamo savvaļas sugu dzīvnieku turēšanas kartība iežogotās platībās” darbības beigām tika izstrādāti noteikumi Nr.4 un noteikumi Nr.98. | Skat noteikumu projektu. |
| 2. | 1. Izteikt 3. punktu šādā redakcijā: “3. Uz iežogotu meža platību neattiecas normatīvo aktu prasības par meža atjaunošanu, kopšanu un medījamo dzīvnieku nodarīto zaudējumu noteikšanu, ja mežaudzē nav bijusi kailcirte vai rekonstruktīvā cirte.” | **Tieslietu ministrija 29.09.2020.**Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – MK instrukcija Nr. 19) 14. punktā noteikts, ka anotācijas I sadaļas 2. punktā raksturo pašreizējo situāciju jomā, uz ko attiecināms projekts. Savukārt MK instrukcijas Nr. 19 14.1. apakšpunkts paredz, ka anotācijā raksturo problēmu, kuras risināšanai nepieciešama projekta izstrāde. Problēmas identificēšanai un raksturošanai pēc iespējas izmanto uz pierādījumiem balstītus faktus, kas raksturo risināmo problēmu un attiecīgo politikas jomu. …Vienlaikus norādām, ka no projekta 4. punkta (5.2.2. apakšpunkta) izriet, ka iežogotā platībā, kas izveidota dzīvnieku turēšanai nebrīvē, kailcirtes vai rekonstruktīvās cirtes rezultātā tiks izveidota atsevišķa iežogota teritorija, kurā dzīvnieki faktiski netiks turēti vismaz 20 gadus. Anotācijas 2. lapā skaidrots, ka iežogotā meža platībā, kurā dzīvnieku turēšana ir pārtraukta, turpmāk mežs jāapsaimnieko atbilstoši Meža likuma prasībām, pamatojoties uz meža inventarizācijas rezultātiem. Ievērojot minēto, Tieslietu ministrijas ieskatā projekta 1. punktā paredzētais grozījums nav nepieciešams, jo Ministru kabineta 2012. gada 7. februāra noteikumu Nr. 98 "Noteikumi par meža apsaimniekošanu iežogotā meža platībā, kas izveidota dzīvnieku turēšanai nebrīvē" 8. punkts jau nosaka kārtību, kādā tiek apsaimniekota iežogotā meža platība, kurā dzīvnieku turēšana ir pārtraukta, proti, to apsaimnieko atbilstoši [Meža likuma](https://likumi.lv/ta/id/2825-meza-likums) prasībām.  | **Ņemts vērā.**Projekta 1.punkts svītrots un projekts papildināts ar 4. punktu.  | Skat noteikumu projektu.**4. Papildināt 8.punktu ar teikumu šādā redakcijā:****“Ja dzīvnieku turēšana pārtraukta. ievērojot šo noteikumu 5.2. apakšpunktā minētos nosacījumus, nav nepieciešama meža inventarizācija.”** |
| 3. | 1. “3. Uz iežogotu meža platību neattiecas normatīvo aktu prasības par meža atjaunošanu, kopšanu un medījamo dzīvnieku nodarīto zaudējumu noteikšanu, ja mežaudzē nav bijusi kailcirte.” | **AS Latvijas valsts meži 13.07.2020.**Papildināt noteikumu projekta 3. punktu:3. Uz iežogotu meža platību neattiecas normatīvo aktu prasības par meža atjaunošanu, kopšanu un medījamo dzīvnieku nodarīto zaudējumu noteikšanu, ja mežaudzē nav bijusi kailcirte **vai rekonstruktīvā cirte**.Pamatojums:Tā kā šobrīd spēkā esošajos noteikumos ir rekonstruktīvās cirtes aizliegums, tad arī šādu cirti ir nepieciešams pieļaut, lai varētu ekonomiski efektīvi izmantot iežogotās teritorijas zemi, novācot neproduktīvas mežaudzes. | **Ņemts vērā.** | 3. Uz iežogotu meža platību neattiecas normatīvo aktu prasības par meža atjaunošanu, kopšanu un medījamo dzīvnieku nodarīto zaudējumu noteikšanu, ja mežaudzē nav bijusi kailcirte **vai rekonstruktīvā cirte.** |
| 4. | 2. Svītrot 4.1. apakšpunktu. | Papildināt noteikumu projekta 2. punktu:Svītrot 4.1. **un 4.2.** apakšpunktu.Pamatojums:Skatīt iepriekšējo punktu. | **Ņemts vērā.** | Svītrot 4.1. **un 4.2.** apakšpunktu. |
| 5. |  | Papildināt noteikuma projekta 4.3.4. punktu:“4.3.4. egļu, ozolu, ošu, vīksnu, gobu, kļavu, liepu, dižskābaržu un skābaržu mežaudzē, ja tā vecāka par 40 gadiem.”Pamatojums:Kopšanas cirtes aizliegums eglei līdz 60 gadiem neveicina ražīgu egļu audžu veidošanu, jo nav iespējams veikt kopšanas cirti paliekošās mežaudzes koku augšanas apstākļu uzlabošanai, ar kuru tiek nodrošināts optimāls šķērslaukums audzē un nodrošināta kokaudzes ražības un vitalitātes paaugstināšana. | **Saskaņots 23.09.2020.**Atkarībā no koku sugas un atbilstoši augšanas gaitai koku miza apmēram līdz 60 gadu vecumam ir gluda un diezgan plāna. Kokiem 60 gadu vecumā stumbra lejasdaļā (apm. 3–4 metru augstumā) veidojas biezāka miza (kreves miza), kas koku pasargā no dzīvnieku bojājumiem. |  |
| 6. | 5.2. kailcirtē kokus cērt, ievērojot šādus papildnosacījumus: | Papildināt noteikumu projekta 5.2. punktu:5.2. kailcirtē **vai rekonstruktīvajā cirtē** kokus cērt, ievērojot šādus papildnosacījumus:.Pamatojums:Skatīt iepriekšējo punktu. | **Ņemts vērā.** | 5.2. kailcirtē **vai rekonstruktīvajā cirtē** kokus cērt, ievērojot šādus papildnosacījumus: |
| 7. | 5.2. kailcirtē kokus cērt, ievērojot šādus papildnosacījumus:5.2.1. cirsmas robežas veido tā, lai pēc iespējas samazinātu cirsmas perimetru;5.2.2. pēc koku nociršanas cirsmu iežogo un žogu saglabā, līdz atjaunotā mežaudze sasniegusi 20 gadu vecumu.” | Papildināt noteikumu projekta 5.2.1. punktu:5.2.1. cirsmas robežas veido tā, lai pēc iespējas samazinātu cirsmas perimetru **un, ja nepieciešams, iekļauj ciršanas vecumu nesasniegušas mežaudzes ne vairāk kā 0,5 hektāru platībā**;.Pamatojums:Par 0,5 ha vecumu nesasniegušu mežaudžu iekļaušanu papildinājums nepieciešams, lai nodrošinātu pēc iespējas regulāru cirsmas perimetru un samazinātu cirsmas iežogošanas izmaksas.  | **Saskaņots 23.09.2020.**Nav ņemts vērā, jo saskaņā ar Meža likuma 9.pantu galvenā cirte ir atļauta mežaudzēs, kas sasniegušas galvenās cirtes vecumu vai caurmēru. | 5.2. kailcirtē kokus cērt, ievērojot šādus papildnosacījumus:5.2.1. cirsmas robežas veido tā, lai pēc iespējas samazinātu cirsmas perimetru; |
| 8. |  | Noteikumu 5.2.2. punkts nosaka, ka pēc koku nociršanas cirsmu iežogo un žogu saglabā, līdz atjaunotā mežaudze sasniegusi 20 gadu vecumu. Minētā norma nenosaka, kādā termiņā žogs ir jāierīko. AS “Latvijas valsts mežu” ieskatā tam jābūt ne vēlāk kā nākamajā gadā pēc kailcirtes vai rekonstruktīvās cirtes gada. | **Ņemts vērā.** | 5.2.2. **gada laikā** pēc koku nociršanas cirsmu iežogo un žogu saglabā, līdz atjaunotā mežaudze sasniegusi 20 gadu vecumu.” |
| 9. | Skat.anotāciju | **Tieslietu ministrija 20.07.2020.**2. Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – MK instrukcija Nr. 19) 14. punktā noteikts, ka anotācijas I sadaļas 2. punktā raksturo pašreizējo situāciju jomā, uz ko attiecināms projekts. Savukārt MK instrukcijas Nr. 19 14.1. apakšpunkts paredz, ka anotācijā raksturo problēmu, kuras risināšanai nepieciešama projekta izstrāde. Problēmas identificēšanai un raksturošanai pēc iespējas izmanto uz pierādījumiem balstītus faktus, kas raksturo risināmo problēmu un attiecīgo politikas jomu. Ņemot vērā minēto, lūdzam tiesiskās skaidrības nodrošināšanai papildināt anotācijas I sadaļas 2. punktu ar detalizētu skaidrojumu projekta 2., 3. un 5. punkta nepieciešamībai, jo šobrīd no anotācijas nevar gūt priekšstatu, ka savvaļas sugu dzīvnieku īpašniekiem, kā arī meža īpašniekiem un tiesiskajiem valdniekiem šāds regulējums būs efektīvs un lietderīgs.**Tieslietu ministrija 29.09.2020.**Ņemot vērā minēto, atkārtoti lūdzam papildināt anotācijas I sadaļas 2. punktu ar skaidrojumu projekta 3. un 4. punkta nepieciešamībai, jo šobrīd no anotācijas nav skaidri saprotams nedz kāpēc ar projekta 3. punktu tiek paredzēts papildināt 4.3.4. apakšpunktu aiz vārda “kļavu” ar vārdu “liepu”, nedz  kāpēc ar projekta 4. punktu tiek paredzēti papildnosacījumi koku ciršanai kailcirtē vai rekonstruktīvajā cirtē.  | **Ņemts vērā.** | **Skat. anotāciju.** |
| 10. | Skat.anotāciju | **Tieslietu ministrija 20.07.2020.** Anotācijas II sadaļas 1. punktā minēts, ka projekts var ietekmēt meža īpašniekus un tiesiskos valdītājus, kuru īpašumā vai valdījumā esošajos mežos var tikt ierīkotas iežogotās platības dzīvnieku turēšanai nebrīvē, taču anotācijas II sadaļas 2. punktā norādīts, ka projekts nerada jaunas tiesības un pienākumus. Ņemot vērā minēto, anotācijas II sadaļas 1. un 2. punktu nepieciešams precizēt atbilstoši MK instrukcijas Nr. 19 20. un 22. punktam, lai būtu saprotams, kā projekts ietekmēs meža īpašniekus un tiesiskos valdītājus, proti, kādas jaunas tiesības tiks radīts ar projektu.**Tieslietu ministrija 29.09.2020**.Atkārtoti vēršam uzmanību, ka no anotācijas II sadaļas nav saprotams, kā projekts ietekmēs meža īpašniekus un tiesiskos valdītājus, kuru īpašumā vai valdījumā esošajos mežos var tikt ierīkotas iežogotās platības dzīvnieku turēšanai nebrīvē. Piemēram, nedz no projekta, nedz no tā anotācijas nav saprotams, kam būs pienākums gada laikā pēc koku nociršanas cirsmu iežogot un nodrošināt mežaudzes atjaunošanu (proti, vai šis pienākums ir meža īpašniekam un tiesiskajam vadītājam, vai dzīvnieku turētājam, kas nomā meža masīvu, kurā kailcirte vai rekonstruktīvā cirte veikta). Ievērojot minēto, lūdzam precizēt projekta anotācijas II sadaļā sniegto izvērtējumu par projekta ietekmi uz sabiedrības mērķgrupām.  | **Ņemts vērā.** | Skat. anotāciju. |
| 11. | Skat.anotāciju | 4. Lūdzam anotācijas VI sadaļu precizēt atbilstoši MK instrukcijas Nr. 19 60., 61. un 62. punktam. | **Ņemts vērā.** | Skat. anotāciju. |
| 12. | Skat.anotāciju | Vienlaikus izsakām šādu priekšlikumu: Lūdzam precizēt anotācijas IV sadaļu atbilstoši MK instrukcijas Nr. 19 6. punktam, jo projekts neskar nevienu aspektu, kas norādīts attiecīgajā anotācijas sadaļā. | **Ņemts vērā.** | Skat. anotāciju. |
| 13. |  | **Tieslietu ministrija 29.09.2020.**Lūdzam izvērtēt, vai projektā paredzētie grozījumi nerada pretrunu ar Ministru kabineta 2011. gada 4. janvāra noteikumu Nr. 4 "Dzīvnieku izcelsmes produktu ieguvei vai sugas selekcijai izmantojamo savvaļas sugu dzīvnieku turēšanas kārtība iežogotās platībās un prasības šādu platību ierīkošanai" (turpmāk – MK noteikumi Nr. 4.) 3. punktu, kas nosaka, kādās zonās iedala iežogotās platības, kas izveidotas dzīvnieku turēšanai nebrīvē. Vienlaikus vēršam uzmanību, ka iežogotā platībā, veicot kailcirti vai rekonstruktīvo cirti, faktiski samazināsies platība, kurā dzīvnieki tiek turēti nebrīvē. Ievērojot minēto, lūdzam papildināt anotāciju ar skaidrojumu, kā šādos gadījumos tiks nodrošināta MK noteikumu Nr.  4 pielikumā paredzēto prasību ievērošana attiecībā uz maksimālo dzīvnieku skaitu uz noteiktu platību.  | **Ņemts vērā.** | Skat. anotāciju. |
| 14. | Skat.anotāciju | **Vides aizsardzības un reģionālās attīstības ministrija 23.07.2020.**Lūdzam papildināt anotāciju ar informāciju, ka apsaimniekošana iežogotās meža platībās dzīvnieku turēšanai nebrīvē, kas ierīkotas īpaši aizsargājamās dabas teritorijās (piemēram, dabas liegumā “Lubānas mitrājs”, Gaujas Nacionālajā parkā Līgatnes dabas takās, kur **ir** noteikts kailcirtes aizliegums) veic saskaņā ar normatīvajiem aktiem, kas regulē īpaši aizsargājamo dabas teritoriju aizsardzību un izmantošanu. | **Ņemts vērā.** | Skat. anotāciju. |
| 15. | Skat.anotāciju | Anotācijā nepieciešams sniegt precīzāku informāciju, kuras iestādes ir atbildīgas (tiesīgas) izsniegt atļaujas iežogotu platību veidošanai, kurās nebrīvē tiks turēti dzīvnieki. | **Ņemts vērā.** | Skat. anotāciju. |

|  |  |  |
| --- | --- | --- |
| Atbildīgā amatpersona |  |  |
|  | (paraksts)\* |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Vija Freimane

|  |
| --- |
| (par projektu atbildīgās amatpersonas vārds un uzvārds) |
| Meža departamenta Meža resursu un medību nodaļas vecākā referente |
| (amats) |
| 67027253 |
|  |
| Vija.Freimane@zm.gov.lv |
| (e-pasta adrese) |